MUNICIPIUL CRAIOVA

CONSILIUL LOCAL AL MUNICIPIULUI CRAIOVA   

HOTĂRÂREA NR. 232

Consiliul Local al Municipiului Craiova, întrunit în şedinţa ordinară din data de 30.04.2009;

Având în vedere raportul nr. 51189/2009 întocmit de Direcţia Economico - Financiară prin care se propune aprobarea rectificării bugetului de venituri şi cheltuieli al Consiliului Local al Municipiului Craiova, pe anul 2009 şi rapoartele comisiilor de specialitate ale Consiliului Local al Municipiului Craiova nr.143, 144, 145, 146, 148/2009; 

În conformitate cu prevederile Legii nr.273/2006 privind finanţele publice locale, Ordonanţei de Urgenţă a Guvernului nr. 34/2009 privind rectificarea bugetară pe anul 2009 şi reglementarea unor măsuri financiar – fiscale şi Hotărârii Guvernului nr. 432/2009 privind repartizarea pe proiecte a sumelor defalcate din Taxa pe Valoarea Adăugată pentru finanţarea programelor de dezvoltare a infrastructurii şi a unor baze sportive din spaţiul rural;


În temeiul art.36 alin. 2, lit b coroborat cu alin. 4, lit. a şi art.45, alin. 2, lit. a şi art. 61, alin. 2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă rectificarea bugetului de venituri şi cheltuieli al Consiliului Local al Municipiului Craiova, la valoarea de 510.219 mii lei, pe anul 2009, conform anexelor nr.1- 4 care fac parte integrantă din prezenta hotărâre.

Art.2. Pe data prezentei horărâri, se modifică în mod corespunzător Hotărârea Consiliului Local al Municipiului Craiova nr.206/2009.

Art.3. Primarul Municipiului Craiova, prin direcţiile şi serviciile din cadrul aparatului de specialitate şi ordonatorii terţiari de credite vor aduce la îndeplinire prevederile prezentei hotărâri.

